ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011096

ขอให้แก้ไขปัญหาเหตุเดือดร้อนรำคาญจากการรับซ่อมบำรุงรถจักรยานยนต์ บริเวณบาทวิถี การเคหะทุ่งสองห้อง แขวงดอนเมือง เขตดอนเมือง กรุงเทพมหานคร จุดสังเกต อยู่ติดกับแฟลตเคหะชุมชนทุ่งสองห้อง และอยู่ใต้สถานีรถไฟฟ้าสายสีแดง เนื่องจากผู้ร้องพบเห็นบุคคลเพศชาย (ไม่ทราบชื่อ-นามสกุล) ส่วนสูงประมาณ 150 เซนติเมตร รูปร่างอ้วน สีผิวดำแดง ผมรองทรงสูง ประกอบอาชีพขับวินรถจักรยานยนต์รับจ้าง ใช้ยานพาหนะรถจักรยานยนต์ (ไม่ระบุยี่ห้อและรุ่น) หมายเลขทะเบียน 1 กญ 6512 กรุงเทพมหานคร ใส่เสื้อวินเบอร์ 109 ได้ประกอบอาชีพเสริมเป็นช่างซ่อมบำรุงรถจักรยานยนต์บนบาทวิถี โดยมีการทิ้งน้ำมันเครื่องลงท่อระบายน้ำ หลังจากซ่อมบำรุงรถจักรยานยนต์เสร็จ จะมีการทดสอบเครื่องยนต์ ทำให้เสียงดังรบกวน เป็นประจำทุกวัน (ไม่ระบุช่วงเวลาที่แน่นอน) ประสบปัญหามานาน 1 ปี 6 เดือน ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata